
L’òpera de tres rals és una obra de Bertolt Brecht, amb música de Kurt Weill, escrita en col·laboració amb la traductora Elisabeth Hauptmann a partir de The Beggar’s Opera (1728), de John Gay, i amb traducció al català de Marc Rosich. El text que presentem correspon a la posada en escena de Marta Pazos (direcció escènica i escenografia) i Dani Espasa (direcció musical), que es va estrenar al Teatre Grec de Barcelona el 29 de juny del 2026, en el marc del Grec Festival de Barcelona i en ocasió del seu 50è aniversari, i que es representa a la Sala Fabià Puigserver del Teatre Lliure del 17 de setembre a l’11 d’octubre del mateix any, en ocasió del 50è aniversari d’aquest teatre.

Agustín Petronio signa el disseny de vestuari; Johny Dean, la caracterització; Nuno Meira, la il·luminació; Hugo Torres, l’espai sonor; Roc Mateu, el so; Mabel Olea, la coreografia, i Anna Ponces, l’ajudantia de direcció.

L’òpera de tres rals


Personatges

Jonathan Jeremiah Peachum, cap d’una organització de captaires

Sra. Peachum

Polly Peachum, la seva filla

Macheath, cap d’una banda de delinqüents

Brown, cap de la policia de Londres

Lucy, la seva filla

La banda de Macheath, delinqüents:

Walter Plor de Salze

Jakob Dits Llargs

Matthias Cara i Creu

Robert la Serra

Eddie

Jimmy

Filch, un dels captaires de Peachum

Jenny la dels Tuguris, una puta

Smith, primer oficial de policia

Captaires

Putes

Agents de policia


Taula de números musicals1

Pròleg

N. 1 — Obertura

N. 2 — Balada de Mackie el Navalla (Un cantant de carrer)

Acte primer

Escena i Guarda-roba de Peachum

N. 3 — Coral matinal de Peachum (Peachum)

N. 4 — Cançó de l’en lloc de (Peachum, Sra. Peachum)

Escena ii Cavallerissa

N. 5 — Cançó de boda pobra (Banda de Macheath)

N. 6 — Jenny la dels pirates (Polly)

N. 7 — Cançó dels canons (Macheath, Brown)

N. 8 — Cançó d’amor (Polly, Macheath)

Escena iii Guarda-roba de Peachum

N. 9 — Cançó de Barbara (Polly)

N. 10 — Primer gran final de tres rals (Polly, Peachum, Sra. Peachum)

Acte segon

Escena iv Cavallerissa

N. 11 — Melodrama (Macheath, Polly)

N. 11a — Cançó de Polly (Polly)

N. 12 — Balada de la debilitat del sexe fort (Sra. Peachum)

Escena v Prostíbul a Turnbridge

N. 13 — Balada del proxeneta (Macheath, Jenny)

Escena vi Un calabós a Old Bailey

N. 14 — Balada del bon viure (Macheath)

N. 15 — Duo de la gelosia (Lucy, Polly)

N. 16 — Segon gran final de tres rals (Macheath, Jenny, Cor)

Acte tercer

Escena vii Guarda-roba de Peachum

N. 17 — Cançó de les limitacions de l’esforç humà (Peachum)

N. 18 — Cançó de Salomó (Jenny)

Escena viii Habitació de Lucy a Old Bailey

Addenda — Ària de Lucy (Lucy)

Escena ix Patíbul

N. 19 — Prec des del rec (Macheath)

N. 20 — Epitafi (Macheath)

N. 20a — Marxa cap a la forca

N. 21 — Tercer gran final de tres rals (Cor, Brown, Sra. Peachum, Peachum, Macheath, Polly)

 

1. Tret que s’indiqui el contrari, aquesta traducció segueix l’edició del text publicada per Suhrkamp el 1968. Per a la numeració de les peces musicals, aquesta traducció segueix la partitura publicada per Universal Edition el 1928. (N. del T.)


Pròleg

Aquest vespre veureu una òpera destinada als pobres, concebuda amb tota l’esplendor a què els pobres poden aspirar, però prou barata perquè els pobres puguin permetre-se-la. És per això que porta per títol L’òpera de tres rals.2

N. 1 — Obertura


Fira anual al barri del Soho.

Els captaires capten, els pispes pispen, les putes fan de putes.

Un cantant de carrer entona una balada.



N. 2 — Balada de Mackie el Navalla


El tauró blanc, quan t’atrapa,

sempre ensenya els ullals,

P’rò quan Mackie t’apunyala,

no hi ha rastre del punyal.

Les piranyes, si t’ataquen,

tot ho taquen de vermell.

P’rò quan Mackie treu la daga,

sempre acaba amb els guants nets.

Al riu Tàmesi, d’aigües verdes,

sempre hi suren ofegats.

No és el còlera, ni és la pesta,

qui va empenye’ls pont avall.

Un diumenge, a trenc d’alba,

han trobat un mort al parc.

Si pregunten, pel cadàver,

Mac Navalla res no en sap.

Localitzen la cartera,

propietat d’un gran magnat.

Mac Navalla és qui l’entrega,

p’rò no sap qui l’ha buidat.



Peachum, la seva dona i la seva filla travessen l’escena d’esquerra a dreta.


Una noia és degollada

a una casa de barrets.

Quan la bòfia l’interroga,

Mac Navalla no en sap res.

A la plaça, tothom cerca

un vehicle amb xofer.

El darrer cop que el van veure,

Mac Navalla era amb ell.

Hi ha un incendi, a ple centre.

Set nens moren calcinats.

Hi ha curiosos que s’hi apleguen.

Mac Navalla hi treu el nas.

A una vídua de bon veure,

la violen pels diners.

Digues, Mackie, què en vas treure?

Digues, Mackie, què n’has tret?



A l’esquerra, les prostitutes arrenquen a riure i, quan el grup es disgrega, queda a la vista un home, que travessa de pressa la plaça.

Jenny la dels Tuguris: Allà va Mackie el Navalla!

 

2. Extret de l’acotació inicial de la primera edició del text, publicada el 1928 i absent de l’edició del 1968. En molts enregistraments discogràfics de l’òpera s’ha mantingut la tradició d’incloure aquest text recitat just abans de l’obertura. (N. del T.)


Acte primer

Escena I

Per fer front a la duresa de cor de la ciutadania, cada cop més creixent, l’empresari J. Peachum ha obert un negoci on els pobres més pobres es poden proveir de l’uniforme reglamentari per estovar els cors més reticents.

El guarda-roba dels pobres de Jonathan Jeremiah Peachum.

N. 3 — Coral matinal de Peachum

Peachum:


Desperta, cristià depravat,

treballa en pecat cada dia.

No amaguis que ets un desgraciat.

Déu et premiarà de per vida.

Comercia amb la dona, traïdor!

Posa un preu al germà, animal!

Serà el teu aliat el Senyor,

si arriba el Judici Final!



Peachum (al públic): Sí, sempre cal buscar coses noves. La meva empresa no és una empresa fàcil, perquè consisteix a despertar la compassió humana. Hi ha molt pocs mètodes per fer commoure la gent, sí, n’hi ha molt pocs, però el que és pitjor és que, en aplicar-los de forma reiterada, perden tot el seu efecte. Perquè tothom, segons com li va o li ve, per dir-ho d’alguna manera, té la tremenda capacitat de tornar-se insensible. Posem per cas que algú anant pel carrer, en una cantonada, topa amb un home amb un monyó al braç. El primer cop potser sí que està disposat a donar-li deu penics. El segon cop, però, només n’hi donarà cinc. I la tercera vegada, sense pensar-s’ho dos cops, l’entregarà directament a la policia. I el mateix passa amb tot allò que apel·la a l’esperit. (Baixa des del teler un cartell en què es llegeix: «Donar et fa més feliç que rebre».) De què serveix fer aquests cartells tan preciosos i suggestius, aquestes pancartes amb les màximes més boniques i expressives, si en quatre dies ja se n’ha esbravat l’efecte? De la Bíblia es poden extreure, com a molt, quatre o cinc versicles capaços de tocar el cor, però un cop els has fet servir tots, amb què pots fer bullir l’olla? Com per exemple, aquesta màxima que diu: «Doneu i us serà donat». No fa ni tres setmanes que la vam penjar i ja ha caducat. Sempre cal oferir novetats! És veritat que sempre podem recórrer a la Bíblia, sí, però per quant de temps podrem continuar fent-ho?

Truquen a la porta. Peachum obre i entra un jove que respon al nom de Filch.

Filch: Peachum i Companyia?

Peachum: Peachum i prou.

Filch: És vostè el propietari de la societat limitada L’Amic del Pobre? M’han recomanat acudir a vostè. Quina gran quantitat d’eslògans que té! Quin gran capital! Segur que, al magatzem, en guarda un extens repertori! I això és el que marca la diferència. Els qui som com nosaltres… què podem fer perquè ens vinguin al cap idees així? Així, sense educació, què podem fer per progressar?

Peachum: El seu nom?

Filch: Miri, senyor Peachum, des de molt petit que soc un desgraciat. La mare donada a la beguda

















































































N. 4 — Cançó de l’en lloc de





































Escena II

















































































































































N. 5 — Cançó de boda pobra





























N. 6 — Jenny la dels pirates


































































































N. 7 — Cançó dels canons




























































































N. 8 — Cançó d’amor


























Escena III












N. 9 — Cançó de Barbara

































































































































N. 10 — Primer gran final de tres rals

